কলকাতায় লিওনেল মেসি, দেখুন এয়ারপোর্টের ভিডিও

ওয়েবডেস্ক- মধ্যরাত। কলকাতার (Kolkata) রাত আজ জেগে। সকাল থেকেই উন্মাদনা। কখন আসবেন তিনি। তিনি এলেন আর জয় করলেন কলকাতার আপামর মানুষের মন। ছোট থেকে বড় এই উন্মাদনায় গা ভাসাতে তিলোত্তমায় উপচে পড়ল আবেগ। শুক্রবার (Friday) রাত আড়াইটে কলকাতায় পা রাখলেন স্বপ্নের রাজপুত্র লিওনেল মেসি (Lionel Messi)। ১৪ বছর পর তিলোত্তমায় পা পড়ল তাঁর। বিমান বন্দরে তাঁকে শুধু এক ঝলক দেখতেই উপচে পড়া ভিড়। সমর্থকদের চিৎকার ও জয়ধ্বনিতে দমদম বিমানবন্দরের আজ এক অন্য চেহারা। শুধু ফুটবল প্রেমী নয়, উচ্ছ্বাস উন্মাদনা সকলের চোখে মুখে।

ভারত ও আর্জেন্টিনার পতাকা নিয়ে উচ্ছ্বাস। নিজস্বী থেকে ভিডিয়োও, সবেতেই আজ এক আলাদা রোমাঞ্চ। মেসি ছাড়াও কলকাতায় এসেছেন ইন্টার মায়ামির সতীর্থ, প্রিয় বন্ধু তথা উরুগুয়ের ফুটবলার লুইস সুয়ারেস ও আর্জেন্টিনার ফুটবলার রদ্রিগো ডি’পল। ছিলেন বলিউড বাদশা শাহরুখ খানও। তবে শাহরুখ ও মেসি আলাদা বিমানে কলকাতায় এসেছেন। শাহরুখ তাঁর ব্যক্তিগত জেটে কলকাতায় এসে পৌঁছান। বিমান বন্দর জুড়ে ছিল কড়া নিরাপত্তা।

বিমানবন্দর থেকে বেরিয়ে মেসি চলে যান তাঁর হোটেলে। সেখানেও ফুটবলের রাজপুত্রকে উষ্ণ অভ্যর্থনা জানানো হয়।

আরও পড়ুন- মেসির সঙ্গে ছবি তুলতে চান? কত টাকা দিতে হবে, দেখে নিন

হোটেলে কয়েক ঘণ্টা বিশ্রাম নিয়েই তৈরি হয়ে নিতে হবে তাঁকে। শনিবার সকাল ৯.৩০ থেকে ১০.৩০ পর্যন্ত মিট অ্যান্ড গ্রিট পর্ব। সকাল ১০.৩০ থেকে ১১.১৫ ভার্চুয়ালি নিজের মুর্তি উন্মেচন করবেন এলএম টেন। ১১.১৫ মিনিটে হোটেল থেকে যুবভারতীতে রওনা দেবেন। ১১.৩০ মিনিটে মাঠে আসবেন শাহরুখ। দুপুর ১২টায় পৌঁছবেন মুখ্যমন্ত্রী মমতা বন্দ্যোপাধ্যায়। যাবেন সৌরভ গঙ্গোপাধ্যায়ও। দুপুর ১২ থেকে ১২.৩০ পর্যন্ত সেলিব্রিটি ফ্রেন্ডলি ম্যাচ, সংবর্ধনা এবং সংক্ষিপ্ত আলাপ পর্ব। অনুষ্ঠান শেষে বিমানবন্দরে চলে যাবেন মেসি। দুপুর ২টোয় হায়দরাবাদের উদ্দেশে রওনা দেবেন। মেসির ভারত সফরের নাম দেওয়া হয়েছে ‘গোট ট্যুর অফ ইন্ডিয়া’ (Goat Tour Of India)

।

দেখুন আরও খবর-